ai4bharat/Pralekha huggingface dataset:
വിദ്യാഭ്യാസ മന്ത്രാലയം
കേന്ദ്ര മാനവ വിഭവശേഷി മന്ത്രാലയം അപ്പര് പ്രൈമറി വിദ്യാര്ത്ഥികള്ക്കായി ബദല് അക്കാദമിക കലണ്ടര് പുറത്തിറക്കി
കോവിഡ് 19 ന്റെ പശ്ചാത്തലത്തില് രാജ്യത്ത് ലോക്ക് ഡൗണ് പ്രഖ്യാപിച്ച സാഹചര്യത്തില് വിദ്യാഭ്യാസ പ്രവര്ത്തനങ്ങള് തടസ്സപ്പെടുന്നതു കണക്കിലെടുത്ത് പുതിയ പദ്ധതികള്ക്കു രൂപം നല്കി കേന്ദ്ര മാനവ വിഭവശേഷി മന്ത്രാലയം. വീട്ടിലിരിക്കുന്ന അപ്പര് പ്രൈമറി വിദ്യാര്ഥികള്ക്ക് അധ്യാപകരുടെയും മാതാപിതാക്കളുടെയും സഹായത്തോടെ പഠന പ്രവര്ത്തനങ്ങള് നടത്താനായി എന് സി ഇ ആര് ടി ബദല് അക്കാദമിക കലണ്ടര് രൂപകല്പ്പന ചെയ്ത് പുറത്തിറക്കി. പ്രൈമറി വിഭാഗത്തിനുള്ള കലണ്ടർ നേരത്തെ ഇറക്കിയിരുന്നു.
വിദ്യര്ത്ഥികള്ക്കും രക്ഷിതാക്കള്ക്കും അധ്യാപകര്ക്കും ഒരുപോലെ ഉപയോഗിക്കാവുന്ന രീതിയില് രൂപപ്പെടുത്തിയ രസകരമായ സമൂഹ മാധ്യമ ഉപകരണങ്ങളും സാങ്കേതിക ഉപകരണങ്ങളും ബദല് അക്കാദമിക കലണ്ടറില് ലഭ്യമാണെന്ന് ഉദ്ഘാടനം ചെയ്യവേ കേന്ദ്ര മാനവ വിഭവശേഷി വകുപ്പ് മന്ത്രി ശ്രീ. രമേഷ് പൊഖ്റിയാല് 'നിശാങ്ക്' പറഞ്ഞു. മൊബൈല് ഫോണ്, റേഡിയോ, ടെലിവിഷന്, എസ് എം എസ്, വിവിധ സമൂഹ മാധ്യമ ഉപകരണങ്ങള് ഇതിനായി പ്രയോജനപ്പെടുത്തുന്നു . ഒരുപക്ഷേ, എല്ലാവര്ക്കും ഫോണില് ഇന്റര്നെറ്റ് സൗകര്യമോ വാട്ട്സ് ആപ്പ്, ഫെയ്സ്ബുക്ക്, ട്വിറ്റര്, ഗൂഗിള് പോലുള്ള സമൂഹ മാധ്യമ ആപ്പുകളും സെര്ച്ച് എന്ജിനുകളും ഉപയോഗിക്കുന്നതിനുള്ള സൗകര്യമോ ഉണ്ടായെന്ന് വരില്ലെന്നും അത്തരം വിദ്യാര്ത്ഥികള്ക്ക് ഫോണില് എസ് എം എസ് അല്ലെങ്കില് വോയ്സ് കോള് സൗകര്യം വഴി കലണ്ടര് ഉപയോഗിക്കാനാകുമെന്നും മന്ത്രി വ്യക്തമാക്കി. വിദ്യാർത്ഥികളെ കലണ്ടര് ഉപയോഗിക്കുന്നതിന് അധ്യാപകരും രക്ഷിതാക്കളും സഹായിക്കണമെന്നും മന്ത്രി ആവശ്യപ്പെട്ടു.
ഹൈസ്കൂള് - ഹയര്സെക്കന്ഡറി തലത്തിലുള്ള വിദ്യാര്ത്ഥികള്ക്ക് ഉടന് തന്നെ ബദല് കലണ്ടര് ലഭ്യമാക്കുമെന്ന് മന്ത്രി പറഞ്ഞു. പ്രത്യേക പരിഗണന ആവശ്യമായ കുട്ടികള്ക്കുള്പ്പെടെ എല്ലാ വിദ്യാര്ത്ഥികള്ക്കും ഓഡിയോ ബുക്കുകളുടെ ലിങ്ക്, റേഡിയോ പരിപാടികള്, വീഡിയോ പരിപാടി എന്നിവ ഉള്പ്പെടുന്ന കലണ്ടറാകും ലഭ്യമാക്കുക.
സിലബസില് നിന്നോ പാഠപുസ്തകത്തില് നിന്നോ എടുത്തിട്ടുള്ള വിഷയത്തെയോ അധ്യായത്തെയോ പരാമര്ശിക്കുന്ന രസകരവും മത്സര സ്വഭാവമുള്ളതുമായ ആഴ്ച തോറുമുള്ള പ്രവര്ത്തനങ്ങളും കലണ്ടറില് ഉള്പ്പെടുന്നു.
കലണ്ടറില് ഉള്പ്പെടുത്തിയിരിക്കുന്ന പ്രവര്ത്തനങ്ങള് ചെയ്യുന്നതിന് പ്രത്യേക ക്രമം നിര്ദേശിക്കപ്പെട്ടിട്ടില്ല. അധ്യാപകര്ക്കും രക്ഷിതാക്കള്ക്കും പ്രവര്ത്തനങ്ങളുടെ ക്രമം നിശ്ചയിക്കാം. വിദ്യാര്ഥിയുടെ താല്പ്പര്യ പ്രകാരവും പ്രവര്ത്തനങ്ങള് നടത്താവുന്നതാണ്.
ഓണ്ലൈന് അധ്യാപന-പഠന ഉപകരണങ്ങള് വഴി ബദല് കലണ്ടര് പ്രവര്ത്തനങ്ങള് നടപ്പാക്കുന്നതിലൂടെയും വീട്ടിലിരുന്നു മികച്ച രീതിയില് പഠനം നടത്തുന്നതിലൂടെയും കോവിഡ് 19 ഉയര്ത്തുന്ന വെല്ലുവിളി നേരിടാന് വിദ്യാര്ഥികളും അധ്യാപകരും സ്കൂള് പ്രിന്സിപ്പല്മാരും പ്രാപ്തരാകും.
അപ്പര് പ്രൈമറി വിഭാഗത്തിനുള്ള ബദല് കലണ്ടര് ലഭിക്കാന് ഇവിടെ ക്ലിക്ക് ചെയ്യുക : https://static.pib.gov.in/WriteReadData/userfiles/AAC-Upperprimary-eng.pdf
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 106.79 കോടിയിലധികം വാക്സിൻ ഡോസുകൾ
ഉപയോഗിക്കാത്ത 12 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
1,06,79,93,365
ബാക്കിയുള്ളത്
12,02,30,859
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 106.79 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 12 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കൽ ഇനിയും ബാക്കിയുണ്ട്.
(Visitor Counter : 97
ഉപരാഷ്ട്രപതിയുടെ കാര്യാലയം
പരിസ്ഥിതി സംരക്ഷണത്തിൽ യോദ്ധാക്കളാകാൻ ഉപരാഷ്ട്രപതിയുടെ ആഹ്വാനം
ന്യൂഡൽഹി, ജൂലൈ 16, 2021
ലോകം കടന്നു പോകുന്ന കാലാവസ്ഥാ പ്രതിസന്ധിയുടെ വെളിച്ചത്തിൽ പരിസ്ഥിതിയെ സംരക്ഷിക്കാനുള്ള യത്നത്തിൽ എല്ലാവരും യോദ്ധാക്കളാകണമെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു പറഞ്ഞു. മലിനീകരണ നിയമങ്ങൾ ലംഘിക്കുന്നവർക്കെതിരെ കർശനമായി പ്രവർത്തിക്കേണ്ടതിന്റെ ആവശ്യകതയെക്കുറിച്ച് ഊന്നിപ്പറഞ്ഞ അദ്ദേഹം, ‘മലിനപ്പെടുത്തുന്നവർ പിഴയൊടുക്കുക’  എന്ന തത്ത്വം കർശനമായി നടപ്പാക്കുന്നത് പരിഗണിക്കണമെന്നും പറഞ്ഞു.
ഹൈദരാബാദിലെ സ്വർണ ഭാരത് ട്രസ്റ്റിലെ ട്രെയിനികളുമായി സംവദിച്ച ഉപരാഷ്ട്രപതി, നമ്മുടെ വികസന ആവശ്യങ്ങൾ പരിസ്ഥിതി സംരക്ഷണവുമായി സന്തുലിതമാക്കേണ്ടത് വളരെ പ്രധാനമാണെന്ന് ചൂണ്ടിക്കാട്ടി.
ഇന്ത്യൻ നാഗരികതയിൽ പ്രകൃതിക്ക് നൽകുന്ന പ്രാധാന്യം അനുസ്മരിച്ച ഉപരാഷ്ട്രപതി, ഗാന്ധിജി ഉപദേശിച്ചതുപോലെ നമ്മുടെ സ്വാഭാവിക പരിസ്ഥിതിയുടെ 'ട്രസ്റ്റികളായി' നാം പ്രവർത്തിക്കണമെന്ന് പറഞ്ഞു.
പാരീസ് കാലാവസ്ഥാ ഉടമ്പടിയോടുള്ള ഇന്ത്യയുടെ പ്രതിബദ്ധത, അന്താരാഷ്ട്ര സോളാർ അലയൻസ് രൂപീകരിക്കുന്നതിനുള്ള നേതൃത്വം എന്നിവ ചൂണ്ടിക്കാട്ടവേ, കാലാവസ്ഥാ വ്യതിയാനം ലഘൂകരിക്കുന്നതിന് കൂടുതൽ ശക്തമായ ആഗോള ശ്രമങ്ങൾക്ക് അദ്ദേഹം ആഹ്വാനം ചെയ്തു.
RRTN/SKY
(Visitor Counter : 164
പ്രധാനമന്ത്രിയുടെ ഓഫീസ്
ബ്ലൂംബെര്ഗ് ന്യൂ ഇക്കണോമി ഫോറം മൂന്നാം വാര്ഷിക പരിപാടിയെ പ്രധാനമന്ത്രി അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി ഇന്ന്  ബ്ലൂംബെര്ഗ് ന്യൂ ഇക്കണോമി ഫോറം മൂന്നാം വാര്ഷിക പരിപാടിയെ അഭിസംബോധന ചെയ്യും. വൈകിട്ട് 6.30നാണ് പരിപാടി.
മൈക്കല് ബ്ലൂംബെര്ഗ് 2018ലാണ് ബ്ലൂംബെര്ഗ് ന്യൂ ഇക്കണോമി ഫോറം സ്ഥാപിച്ചത്. ലോക സമ്പദ് വ്യവസ്ഥ നേരിടുന്ന നിര്ണായക വെല്ലുവിളികളില് പ്രവര്ത്തനക്ഷമമായ പരിഹാരങ്ങളിലേക്ക് നയിക്കാന് ഉതകുന്ന ചര്ച്ചകളില് ഭാഗഭാക്കാകുന്ന നേതാക്കളുടെ ഒരു ശ്രേണി കെട്ടിപ്പടുക്കാനാണ് ഫോറം ലക്ഷ്യമിടുന്നത്. ഉദ്ഘാടന ഫോറം നടന്നത് സിംഗപ്പൂരിലാണ്. രണ്ടാം ചര്ച്ചാവേദിക്ക് ആതിഥേയത്വം വഹിച്ചത് ബെയ്ജിങ്ങാണ്. ആഗോള സാമ്പത്തിക നിര്വഹണം, വ്യാപാരവും നിക്ഷേപവും, സാങ്കേതികവിദ്യ, നഗരവല്ക്കരണം, മൂലധന വിപണികള്, കാലാവസ്ഥാ വ്യതിയാനം, ഉള്ച്ചേര്ക്കല് എന്നിവ ഉള്പ്പെടെ നിരവധി വിഷയങ്ങള് ചര്ച്ചയാകും.
കോവിഡ് -19 മഹാമാരിയുടെ പശ്ചാത്തലത്തിലാണ് ഈ വര്ഷം ലോക സമ്പദ് വ്യവസ്ഥ ചര്ച്ച ചെയ്യപ്പെടുന്നത്. സമ്പദ് വ്യവസ്ഥയ്ക്കു കരുത്തു പകരുന്നതിനും ഭാവി പരിപാടികള് ഒരുക്കുന്നതിനുമായുള്ള ചര്ച്ചകള്ക്ക് ഫോറം സാക്ഷ്യം വഹിക്കും.
പ്രധാനമന്ത്രിയുടെ ഓഫീസ്
സ്പിക്മാകേ അന്തര്ദേശീയ സമ്മേളനത്തെ പ്രധാനമന്ത്രി അഭിസംബോധന ചെയ്തു.
130 കോടി ജനത ഒന്നിച്ചു ചേരുമ്പോള് അതൊരു സംഗീതമായി മാറുന്നു
സംഗീതം രാജ്യത്തിന്റെ യോജിച്ച ശക്തിയുടെ സ്രോതസ്സ്, പ്രധാനമന്ത്രി
സ്പിക്മാകേ അന്തര്ദേശീയ സമ്മേളനത്തെ ഇന്ന് പ്രധാനമന്ത്രി ശ്രീ നരേന്ദ്ര മോദി വീഡിയോ കോണ്ഫറന്സ് വഴി അഭിസംബോധന ചെയ്തു.
ഈ പ്രയാസകാലത്തും സംഗീജ്ഞന്മാരുടെ പ്രതിഭ തളരാതെ നിലനില്ക്കുന്നതിനെ പ്രധാനമന്ത്രി അഭിനന്ദിച്ചു. കോവിഡ് മഹാമാരി യുവജനങ്ങളില് ഉണ്ടാക്കുന്ന സമ്മര്ദങ്ങളെ എങ്ങനെ അതിജീവിക്കാന് കഴിയും എന്നതാണ് ഈ സമ്മേളനത്തിന്റെ പ്രമേയം എന്നതും അഭിനന്ദനാര്ഹമാണ്.
സംഗീതം ചരിത്രപരമായിത്തന്നെ പ്രചോദനാത്മകമായ പങ്കാണ് വഹിച്ചിട്ടുള്ളത് എന്ന് അദ്ദേഹം പറഞ്ഞു. യുദ്ധങ്ങളുടെയും പ്രതിസന്ധികളുടെയും കാലത്തും അത് മനുഷ്യനോടു ചേര്ന്നുനിന്നു. അത്തരം സന്ദര്ഭങ്ങളില് ജനങ്ങളെ ആന്തരിക സംഘര്ഷങ്ങളില് നിന്നു പുറത്തുകൊണ്ടുവരാന് കവികളും ഗായകരും കലാകാരന്മാരും എപ്പോഴും ഗാനങ്ങളും സംഗീതവും തയ്യാറാക്കിക്കൊണ്ടിരുന്നു.
ഈ അദൃശ്യ ശത്രുവായ മഹാമാരിയുടെ കാലത്തും ഗായകരും കവികളും കലാകാരന്മാരും രചിക്കുന്ന വരികള് ജനങ്ങളുടെ ആത്മവിശ്വാസം വര്ധിപ്പിക്കുന്ന തരത്തിലാകണം.
കൈകള് കൊട്ടിയും മണികള് അടിച്ചും പാത്രങ്ങളില് മുട്ടിയും മറ്റും 130 കോടി ഇന്ത്യന് ജനത ഒന്നിച്ചുനിന്ന് കോവിഡിനെതാരായ പോരാട്ടത്തിന് ഊര്ജം പകര്ന്നത് എങ്ങനെയാണെന്ന് അദ്ദേഹം ചൂണ്ടിക്കാട്ടി.
130 കോടി ജനത ഒരേ വികാരത്തില് ഒറ്റ മനസ്സോടെ ഒന്നിച്ചുചേരുമ്പോള് അതൊരു സംഗീതം തന്നെയായി മാറുന്നു.
സംഗീതത്തിലെ ശ്രുതിയും ശ്രദ്ധയും പോലെ തന്നെ, ഈ കൊറോണ മഹാമാരിക്കെതിരേയുള്ള പോരാട്ടത്തില് ഒരുമയും അച്ചടക്കവും ഓരോ പൗരനില്നിന്നും ഉണ്ടാകേണ്ടത് ആവശ്യമാണ്- അദ്ദേഹം പറഞ്ഞു.
പ്രകൃതി നടത്തം, പാരമ്പര്യത്തിലേക്കുള്ള യാത്ര, സാഹിത്യവും പ്രകൃതി ഭക്ഷണവും, യോഗയും നാദ യോഗയും എന്നിവ ഉള്പ്പെടെ സ്പികമാകേ സമ്മേളനത്തിലെ പുതിയ രീതികളെ അദ്ദേഹം അഭിനന്ദിച്ചു.
നാദം എന്നത് ഇന്ത്യയില് സംഗീതത്തിന്റെ അടിസ്ഥാനമായാണ് കണക്കാക്കുന്നത് എന്ന് ചൂണ്ടിക്കാട്ടിയ പ്രധാനമന്ത്രി മനുഷ്യരിലെ ആത്മോര്ജ്ജത്തിന്റെ അടിസ്ഥാനം കൂടിയാണ് അതെന്ന് ചൂണ്ടിക്കാട്ടി നാദ യോഗത്തേക്കുറിച്ച് വിശദീകരിച്ചു.
യോഗയിലൂടെയും സംഗീതത്തിലൂടെയും നാം നമ്മുടെ ആന്തരിക ഊര്ജ്ജം നിയന്ത്രിക്കാന് ശ്രമിക്കുമ്പോള് ഈ നാദം അതിനു തുണയായി മാറും.
ഇതാണ് യോഗയും സംഗീതവും ധ്യാനത്തിന്റെയും പ്രചോദനത്തിന്റെയും ഊര്ജ്ജമായി മാറുന്നതിന്റെ കാരണം. രണ്ടും ഊര്ജ്ജത്തിന്റെ മഹാസ്രോതസ്സുകളാണെന്ന് പ്രധാനമന്ത്രി പറഞ്ഞു.
സംഗീതം സന്തോഷത്തിന്റെ സ്രോതസ്സ് മാത്രമല്ലെന്ന് അദ്ദേഹം ചൂണ്ടിക്കാട്ടി. അതു സേവനത്തിന്റെ മാര്ഗ്ഗവും തപശ്ചര്യയുടെ രൂപവും കൂടിയാണ്.
നമ്മുടെ രാജ്യത്തെ നിരവധി മഹാ സംഗീതജ്ഞകര് അവരുടെ ജീവിതമത്രയും മനുഷ്യ സേവനത്തിനു നീക്കിവച്ച അനുഭവമുണ്ട്.
പൗരാണിക കലയും സംഗീതവും ആധുനിക സാങ്കേതികവിദ്യയുമായുള്ള സമന്വയം കാലത്തിന്റെ ആവശ്യമാണെന്ന് പ്രധാനമന്ത്രി പറഞ്ഞു.
സംസ്ഥാനങ്ങളുടെയു ഭാഷയുടെയും അതിരുകള്ക്കപ്പുറം ഉയര്ന്ന് സംഗീതം, 'ഏകഭാരതം ശ്രേഷ്ഠഭാരതം' എന്ന ആശയത്തെ ശക്തിപ്പെടുത്തുന്നതായി പ്രധാനമന്ത്രി പറഞ്ഞു.
കൊറോണയ്ക്ക് എതിരായ രാജ്യത്തിന്റെ പ്രചാരണ പരിപാടികള്ക്ക് ശക്തി പകരാന് തങ്ങളുടെ സര്ഗ്ഗശേഷി ഉപയോഗിച്ച് സമൂഹമാധ്യമങ്ങളിലൂടെ ജനങ്ങള് പുതിയ സന്ദേശങ്ങള് നല്കുന്നതിനെ അദ്ദേഹം അഭിനന്ദിച്ചു.
കൊറോണ വൈറസിനെതിരായ നമ്മുടെ പോരാട്ടത്തില് ഈ സമ്മേളനവും പുതിയ ദിശാബോധം നല്കുമെന്ന് പ്രധാനമന്ത്രി പ്രത്യാശ പ്രകടിപ്പിച്ചു.
(
പ്രത്യേക സേവനങ്ങളും ഫീച്ചറുകളും
11-ാമത് ഐസർ ബിരുദദാന ചടങ്ങ് ജൂലൈ 23 ന്
കേന്ദ്ര വിദ്യാഭ്യാസ മന്ത്രാലയത്തിന് കീഴിലുള്ള തിരുവനന്തപുരം വിതുരയിലെ ഇന്ത്യൻ ഇൻസ്റ്റിറ്റ്യൂട്ട്സ് ഓഫ് സയൻസ് എജ്യൂക്കേഷൻ & റിസെർച്ചിന്റെ  11-ാമത് ബിരുദദാന ചടങ്ങ് 2023 ജൂലൈ 23 ന് രാവിലെ 10 മണിക്ക് നടക്കും. ഐഎസ്ആർഒ മുൻ ചെയർപേഴ്സണും ഐ ഐ ടി കൗൺസിൽ സ്റ്റാൻഡിങ് കമ്മിറ്റി അധ്യക്ഷനുമായ ഡോ.കെ രാധാകൃഷ്ണൻ മുഖ്യാതിഥിയാകും.ഐസർ ചെയർമാൻ പ്രൊഫ. അരവിന്ദ് എ നാതു അധ്യക്ഷത വഹിക്കും. 189 ബിഎസ്-എംഎസ്, 36 പിഎച്ച്ഡി, 12 ഇന്റഗ്രേറ്റഡ് പിഎച്ച്ഡി, 21 എംഎസ്  വിദ്യാർത്ഥികൾക്ക് ചടങ്ങിൽ ബിരുദം ലഭിക്കും. 2021 ൽ ആരംഭിച്ച മാസ്റ്റർ ഓഫ് സയൻസ് പ്രോഗ്രാമുകളിൽ നിന്ന് 73 വിദ്യാർത്ഥികളുടെ ആദ്യ ബിരുദ ബാച്ചിന്റെ ബിരുദദാനവും ചടങ്ങിൽ നടക്കും.
NS
(Visitor Counter : 21
പ്രധാനമന്ത്രിയുടെ ഓഫീസ്
ചെസ്സിൽ വിഖ്യാത ചാമ്പ്യൻ മാഗ്നസ് കാൾസണെതിരെ ആർ പ്രഗ്നാനന്ദ വിജയിച്ചതിൽ പ്രധാനമന്ത്രി സന്തുഷ്ടി പ്രകടിപ്പിച്ചു
ഓൺലൈൻ ചെസ് ടൂർണമെന്റിൽ പ്രമുഖ ചാമ്പ്യൻ മാഗ്നസ് കാൾസണിനെതിരെ ആർ പ്രഗ്നാനന്ദ
വിജയിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"യുവ പ്രതിഭയായ ആർ പ്രഗ്നാനന്ദയുടെ വിജയത്തിൽ നാമെല്ലാവരും ആഹ്ലാദിക്കുന്നു. പ്രമുഖ ചാമ്പ്യൻ മാഗ്നസ് കാൾസണെതിരായ വിജയം നേടിയതിൽ അഭിമാനിക്കുന്നു. പ്രഗത്ഭനായ പ്രഗ്നാനന്ദയുടെ ഭാവി ഉദ്യമങ്ങൾക്ക് ഞാൻ എല്ലാ ആശംസകളും നേരുന്നു."
ഇലക്ട്രോണിക്സ് & ഐ.ടി മന്ത്രാലയം
ഇന്ത്യയെ ലോകത്തിലെ ഏറ്റവും വലിയ കണക്റ്റഡ് രാജ്യങ്ങളിലൊന്നാക്കി മാറ്റുന്നതിനുള്ള സ്ട്രാറ്റെജി ശില്പശാല ഇലക്ട്രോണിക്സ്-ഐടി മന്ത്രാലയം സംഘടിപ്പിച്ചു
ന്യൂ ഡൽഹി: സെപ്റ്റംബർ 23, 2021
ലോകത്തിലെ ഏറ്റവും വലിയ കണക്റ്റഡ് രാജ്യങ്ങളിലൊന്നായി ഇന്ത്യയെ മാറ്റുന്നത് ലക്ഷ്യമിട്ട് ഇലക്ട്രോണിക്സ്-ഇൻഫർമേഷൻ ടെക്നോളജി മന്ത്രാലയം "എല്ലാ ഇന്ത്യക്കാരെയും ബന്ധിപ്പിക്കുന്നു”-  എന്ന ശിൽപശാല സംഘടിപ്പിച്ചു.
രാജ്യത്തെ ഏറ്റവും വലിയ ഇൻറർനെറ്റ് സേവനദാതാക്കളായ ജിയോ, എയർടെൽ എന്നവയിലെയും, ഇലക്ട്രോണിക്സ്-ഇൻഫർമേഷൻ ടെക്നോളജി മന്ത്രാലയം, ടെലികമ്മ്യൂണിക്കേഷൻസ് വകുപ്പുകളിലെ ഉദ്യോഗസ്ഥർ എന്നിവരുൾപ്പെടെ പൊതു-സ്വകാര്യ പങ്കാളികളെയും ശില്പശാലയിലേക്ക് ക്ഷണിച്ചിരുന്നു. നിലവിൽ ഇന്റർനെറ്റ് എത്തിയിട്ടില്ലാത്ത ഗ്രാമങ്ങളിലും പട്ടണങ്ങളിലും ഇന്റർനെറ്റ് പ്രാപ്യമാക്കുന്നതു ത്വരിതപ്പെടുത്തുന്നതിനുള്ള ഒരു രൂപ രേഖ ചർച്ച ചെയ്യുക എന്നതായിരുന്നു ശിൽപശാലയുടെ പ്രധാന ലക്ഷ്യം.
ശില്പശാലയുടെ ഭാഗമായി ലോകത്തിലെ ഏറ്റവും വലിയ ഫൈബർ അധിഷ്ഠിത ഗ്രാമീണ ബ്രോഡ്ബാൻഡ് കണക്റ്റിവിറ്റി പദ്ധതിയായ ഭാരത്നെറ്റിനെ സംബന്ധിച്ചും അവലോകനം ചെയ്തു. വിട്ടുപോയ പ്രദേശങ്ങൾ ഉടനടി ഉൾപ്പെടുത്തുന്നതിനായിയുള്ള തന്ത്രങ്ങളെക്കുറിച്ചും ആലോചിച്ചു.
ഇലക്ട്രോണിക്സ്-ഇൻഫർമേഷൻ ടെക്നോളജി മന്ത്രാലയ സഹമന്ത്രി ശ്രീ രാജീവ് ചന്ദ്രശേഖറിന്റെ അധ്യക്ഷതയിലാണ് ശിൽപശാല സംഘടിപ്പിച്ചത്. എല്ലാ ഇന്ത്യക്കാരെയും തുറന്നതും, സുരക്ഷിതവും, വിശ്വസനീയവും, ഉത്തരവാദിത്തമുള്ളതുമായ ഇന്റർനെറ്റുമായി ബന്ധിപ്പിക്കുന്നതിനുള്ള നിലവിലെ സർക്കാരിന്റെ ലക്ഷ്യങ്ങൾ മന്ത്രി വിശദീകരിച്ചു. ഡിജിറ്റൽ ഇന്ത്യയിലൂടെ എല്ലാ പൗരന്മാർക്കും ഇന്റർനെറ്റ് നൽകുകയും ഡിജിറ്റൽ സമ്പദ്വ്യവസ്ഥയും തൊഴിലുകളും വിപുലീകരിക്കുകയും ചെയ്യുക എന്നതാണ് പ്രധാനമന്ത്രിയുടെ കാഴ്ചപ്പാടെന്ന് അദ്ദേഹം പറഞ്ഞു.
സാർവത്രിക ഇന്റർനെറ്റ് കവറേജ് നേടുന്നതിനെക്കുറിച്ച് പൊതുജനങ്ങൾക്കും സ്വകാര്യ പങ്കാളികൾക്കും അവരുടെ കാഴ്ചപ്പാടുകൾ പങ്കിടാൻ ഈ വർക്ക്ഷോപ്പ് ഒരു തുറന്ന പ്ലാറ്റ്ഫോം നൽകി.
RRTN/SKY
(Visitor Counter : 146
പ്രധാനമന്ത്രിയുടെ ഓഫീസ്
‘വീർ ബൽ ദിവസ്’ ആഘോഷിക്കുന്ന ഡിസംബർ 26-ന് മേജർ ധ്യാൻചന്ദ് നാഷണൽ സ്റ്റേഡിയത്തിൽ ചരിത്രപരമായ പരിപാടിയിൽ പ്രധാനമന്ത്രി പങ്കെടുക്കും
മുന്നൂറോളം ബാൽ കീർത്തനങ്ങൾ അവതരിപ്പിക്കുന്ന ‘ശബദ് കീർത്തന’ത്തിൽ പങ്കെടുക്കാൻ പ്രധാനമന്ത്രി
മൂവായിരത്തോളം വിദ്യാർത്ഥികൾ പങ്കെടുക്കുന്ന മാർച്ച് പാസ്റ്റ് പ്രധാനമന്ത്രി ഫ്ലാഗ് ഓഫ് ചെയ്യും
ഡൽഹിയിലെ മേജർ ധ്യാൻചന്ദ് നാഷണൽ സ്റ്റേഡിയത്തിൽ 2022 ഡിസംബർ 26-ന് ഉച്ചയ്ക്ക് 12:30-ന് നടക്കുന്ന ‘വീർ ബൽ ദിവസ്’ എന്ന ചരിത്രപരമായ പരിപാടിയിൽ പ്രധാനമന്ത്രി ശ്രീ നരേന്ദ്ര മോദി പങ്കെടുക്കും. പരിപാടിയിൽ മുന്നൂറോളം ബാൽ കീർത്തനങ്ങൾ അവതരിപ്പിക്കുന്ന ‘ശബദ് കീർത്തന’ത്തിൽ പ്രധാനമന്ത്രി പങ്കെടുക്കും. ഈ സുപ്രധാന അവസരത്തിൽ ഡൽഹിയിൽ മൂവായിരത്തോളം കുട്ടികൾ പങ്കെടുക്കുന്ന മാർച്ച് പാസ്റ്റും പ്രധാനമന്ത്രി ഫ്ലാഗ് ഓഫ് ചെയ്യും.
സാഹിബ്സാദുകളുടെ മാതൃകാപരമായ ധീരതയുടെ കഥയെക്കുറിച്ച് പൗരന്മാരെ, പ്രത്യേകിച്ച് കൊച്ചുകുട്ടികളെ അറിയിക്കുന്നതിനും ബോധവത്കരിക്കുന്നതിനുമായി ഗവണ്മെന്റ് രാജ്യത്തുടനീളം സംവേദനാത്മകവും പങ്കാളിത്തപരവുമായ പരിപാടികൾ സംഘടിപ്പിക്കുന്നു. ഈ ഉദ്യമത്തിൽ രാജ്യത്തെ സ്കൂളുകളിലും കോളേജുകളിലും ഉപന്യാസ രചന, ക്വിസ് മത്സരങ്ങൾ, മറ്റ് പ്രവർത്തനങ്ങൾ എന്നിവ സംഘടിപ്പിക്കും. റെയിൽവേ സ്റ്റേഷനുകൾ, പെട്രോൾ പമ്പുകൾ, വിമാനത്താവളങ്ങൾ തുടങ്ങിയ പൊതുസ്ഥലങ്ങളിൽ ഡിജിറ്റൽ എക്സിബിഷനുകൾ ഒരുക്കും. രാജ്യത്തുടനീളം, സാഹിബ്സാദുകളുടെ ജീവിതകഥയും ത്യാഗവും വിവരിക്കുന്ന വിശിഷ്ട വ്യക്തികൾ പങ്കെടുക്കുന്ന പരിപാടികളും സംഘടിപ്പിക്കും.
ശ്രീ ഗുരു ഗോവിന്ദ് സിംഗ് ജിയുടെ പ്രകാശ് പുരബ് ദിനത്തിൽ, 2022 ജനുവരി 9 ന്, ശ്രീ ഗുരു ഗോവിന്ദ് സിംഗിന്റെ മക്കളായ സാഹിബ്സാദാസ് ബാബ സൊരാവർ സിംഗ് ജിയുടെയും ബാബ ഫത്തേ സിംഗ് ജിയുടെയും രക്തസാക്ഷിത്വത്തോടനുബന്ധിച്ച് ഡിസംബർ 26 'വീർ ബൽ ദിവസ്' ആയി ആചരിക്കുമെന്ന് പ്രധാനമന്ത്രി പ്രഖ്യാപിച്ചിരുന്നു.
--ND--
(
മന്ത്രിസഭ
ലോകബാങ്ക് ധന സഹായത്തോടെ 5718 കോടി രൂപ ചെലവിൽ നടപ്പാക്കുന്ന സ്റ്റാർസ് പദ്ധതിക്ക് കേന്ദ്രമന്ത്രിസഭ അനുമതി
പ്രധാന മന്ത്രി ശ്രീ നരേന്ദ്ര മോദി അധ്യക്ഷനായ കേന്ദ്രമന്ത്രിസഭായോഗം താഴെപ്പറയുന്ന കാര്യങ്ങൾക്ക് അംഗീകാരം നൽകി:5718 കോടി രൂപ ചിലവിൽ സ്ട്രെങ്തനിങ്ങ് ടീച്ചിങ് ലേണിങ് ആൻഡ് റിസൾട്ട്സ് ഫോർ സ്റ്റേറ്റ്സ് -STARS പദ്ധതി നടപ്പാക്കും. ഇതിൽ 500 ദശലക്ഷം അമേരിക്കൻ ഡോളർ  ലോകബാങ്ക് സഹായമായി നൽകും.വിദ്യാഭ്യാസ മന്ത്രാലയത്തിന് കീഴിലുള്ള സ്കൂൾ വിദ്യാഭ്യാസ സാക്ഷരതാ വകുപ്പിന് കീഴിൽ, കേന്ദ്രസർക്കാർ ധന സഹായത്തോടുകൂടി നടപ്പാക്കുന്ന പുതിയ പദ്ധതിയാണ് സ്റ്റാർസ്വിദ്യാഭ്യാസ മന്ത്രാലയത്തിലെ സ്കൂൾ വിദ്യാഭ്യാസ സാക്ഷരതാ വകുപ്പിന് കീഴിൽ സ്വയംഭരണാധികാരം ഉള്ളതും സ്വതന്ത്രവുമായ സ്ഥാപനമായി ദേശീയ മൂല്യനിർണയ കേന്ദ്രം PARAKH നെ വികസിപ്പിക്കാൻ സഹായം നൽകും.
ഹിമാചൽ പ്രദേശ്, രാജസ്ഥാൻ, മഹാരാഷ്ട്ര, മധ്യപ്രദേശ്, കേരളം, ഒഡീഷ എന്നീ ആറ് സംസ്ഥാനങ്ങളിൽ ആണ് പദ്ധതി നടപ്പാക്കുക. ഈ സംസ്ഥാനങ്ങളിലെ വിദ്യാഭ്യാസ നിലവാരം വർദ്ധിപ്പിക്കുന്നതിനായി ഉള്ള പ്രത്യേക ശ്രമങ്ങൾക്ക് സംസ്ഥാനങ്ങൾക്ക് സഹായം ലഭ്യമാക്കും.
ഈ പദ്ധതിക്ക് പുറമേ സമാനരീതിയിൽ ഏഷ്യൻ വികസന ബാങ്കിന്റെ ധന സഹായത്തോടുകൂടി ഗുജറാത്ത്, തമിഴ്നാട്, ഉത്തരാഖണ്ഡ്, ജാർഖണ്ഡ്, അസം എന്നിവിടങ്ങളിൽ മറ്റൊരു പദ്ധതി നടപ്പാക്കാനും ലക്ഷ്യമിടുന്നു. എല്ലാ സംസ്ഥാനങ്ങളും തങ്ങളുടെ അനുഭവങ്ങളും, പിന്തുടരുന്ന മികച്ച മാതൃകകളും മറ്റ് സംസ്ഥാനങ്ങളുമായി പങ്കുവയ്ക്കും.
ഗുണമേന്മയുള്ള വിദ്യാഭ്യാസം ലക്ഷ്യമിടുന്ന ദേശീയ വിദ്യാഭ്യാസ നയം 2020-ലെ ലക്ഷ്യങ്ങളോടു ചേർന്ന് പോകുന്ന വിധത്തിലാണ് സ്റ്റാർസ് പദ്ധതി രൂപപ്പെടുത്തിയിരിക്കുന്നത്.
സെക്കൻഡറി സ്കൂൾ വിദ്യാഭ്യാസം പൂർത്തിയാക്കുന്നവരുടെ എണ്ണം വർദ്ധിപ്പിക്കുക, സംസ്ഥാനതലത്തിൽ വിദ്യാഭ്യാസ സേവനങ്ങളുടെ വിതരണം മെച്ചപ്പെടുത്തുക, സംസ്ഥാനങ്ങൾ തമ്മിലുള്ള വിദ്യാഭ്യാസ പ്രക്രിയകൾക്ക് പങ്കാളിത്തം വികസിപ്പിക്കുക തുടങ്ങിയവ പദ്ധതിയുടെ ലക്ഷ്യങ്ങളിൽ ഉൾപ്പെടുന്നു.
(
പ്രധാനമന്ത്രിയുടെ ഓഫീസ്
‘സ്മാർട്ട് ഇന്ത്യ ഹാക്കത്തോൺ 2022’ ഗ്രാൻഡ് ഫിനാലെയെ ഓഗസ്റ്റ് 25നു പ്രധാനമന്ത്രി അഭിസംബോധന ചെയ്യും
75 കേന്ദ്രങ്ങളിൽ നിന്നായി 15,000ത്തിലധികം വിദ്യാർഥികൾ ഗ്രാൻഡ് ഫിനാലെയിൽ പങ്കെടുക്കും
2900ലധികം വിദ്യാലയങ്ങളിൽനിന്നും 2200 ഉന്നത വിദ്യാഭ്യാസസ്ഥാപനങ്ങളിൽ നിന്നുമുള്ള വിദ്യാർഥികൾ ഫിനാലെയിൽ 53 കേന്ദ്രമന്ത്രാലയങ്ങളിൽ നിന്നുള്ള 476 പ്രശ്നപ്രസ്താവനകൾക്കു പരിഹാരം തേടും
യുവാക്കൾക്കിടയിൽ ഉൽപ്പന്നനവീകരണം, പ്രശ്നപരിഹാരം, പരിധികൾ മറികടന്നുള്ള ചിന്താശീലം എന്നിവയുടെ സംസ്കാരം വളർത്തിയെടുക്കുന്നതിൽ ‘സ്മാർട്ട് ഇന്ത്യ ഹാക്കത്തോണു’കൾ സുപ്രധാന പങ്കുവഹിച്ചു.
‘സ്മാർട്ട് ഇന്ത്യ ഹാക്കത്തോൺ 2022’ ഗ്രാൻഡ് ഫിനാലെയെ ഓഗസ്റ്റ് 25നു രാത്രി 8നു പ്രധാനമന്ത്രി ശ്രീ നരേന്ദ്ര മോദി വിദൂരദൃശ്യസംവിധാനത്തിലൂടെ അഭിസംബോധന ചെയ്യും.
രാജ്യത്ത്, പ്രത്യേകിച്ചു യുവാക്കൾക്കിടയിൽ, നവീകരണ മനോഭാവം പ്രോത്സാഹിപ്പിക്കുന്നതിനുള്ള പ്രധാനമന്ത്രിയുടെ നിരന്തരമായ ശ്രമത്തിന്റെ ഭാഗമാണിത്. ഈ കാഴ്ചപ്പാടോടെയാണ് 2017ൽ സ്മാർട്ട് ഇന്ത്യ ഹാക്കത്തോൺ  ആരംഭിച്ചത്. സമൂഹവും സംഘടനകളും ഗവണ്മെന്റും നേരിടുന്ന ഗുരുതരമായ പ്രശ്നങ്ങൾ പരിഹരിക്കാൻ വിദ്യാർഥികൾക്ക് ഒരു വേദി ഒരുക്കുന്നതിനുള്ള രാജ്യവ്യാപകസംരംഭമാണ് എസ്ഐഎച്ച്. വിദ്യാർഥികളിൽ ഉൽപ്പന്ന നവീകരണം, പ്രശ്നപരിഹാരം, പരിധികൾ മറികടന്നുള്ള ചിന്താശീലം എന്നിവയുടെ സംസ്കാരം വളർത്തിയെടുക്കാനാണ് ഇതു ലക്ഷ്യമിടുന്നത്.
ആദ്യ പതിപ്പിൽ എസ്ഐഎച്ചിൽ രജിസ്റ്റർ ചെയ്ത ടീമുകളുടെ എണ്ണം ഏകദേശം 7500 ആയിരുന്നു. ഇപ്പോൾ നടക്കുന്ന അഞ്ചാം പതിപ്പിൽ ഇത് 29,600 എന്ന നിലയിൽ നാലിരട്ടി വളർച്ച കൈവരിച്ചതിൽനിന്ന് എസ്ഐഎച്ചിന്റെ വർധിച്ചുവരുന്ന ജനപ്രീതി മനസിലാക്കാം. എസ്ഐഎച്ച് 2022 ഗ്രാൻഡ് ഫിനാലെയിൽ പങ്കെടുക്കാനായി ഈ വർഷം 15,000ത്തിലധികം വിദ്യാർഥികളും മാർഗദർശികളുമാണ് 75 നോഡൽ കേന്ദ്രങ്ങളിലേക്കെത്തുന്നത്. 2900ലധികം വിദ്യാലയങ്ങളിൽനിന്നും 2200 ഉന്നത വിദ്യാഭ്യാസസ്ഥാപനങ്ങളിൽനിന്നുമുള്ള വിദ്യാർഥികൾ ഗ്രാൻഡ് ഫിനാലെയിൽ 53 കേന്ദ്രമന്ത്രാലയങ്ങളിൽ നിന്നുള്ള 476 പ്രശ്നപ്രസ്താവനകളിൽ പരിഹാരംതേടും. ക്ഷേത്രലിഖിതങ്ങളുടെ ഒപ്റ്റിക്കൽ ക്യാരക്ടർ റെക്കഗ്നിഷൻ , ദേവനാഗരി രചനകളുടെ വിവർത്തനങ്ങൾ, കേടുവരുന്ന ഭക്ഷ്യവസ്തുക്കൾക്കായി ശീതവിതരണശൃംഖലയിലുള്ള ഐഒടി അധിഷ്ഠിത ഉത്തരവാദിത്വനിരീക്ഷണ സംവിധാനം, ദുരന്തബാധിത പ്രദേശങ്ങളിലെ ഭൂപ്രകൃതിയുടെ ഉയർന്ന റെസല്യൂഷനുള്ള 3ഡി മോഡലും അടിസ്ഥാനസൗകര്യങ്ങളും റോഡുകളുടെ അവസ്ഥയും തുടങ്ങിയ പ്രശ്നങ്ങളിലാണു ഗ്രാൻഡ് ഫിനാലെയിൽ വിദ്യാർഥികൾ പരിഹാരം തേടുന്നത്.
സ്കൂൾ വിദ്യാർഥികളിൽ നവീനത്വ സംസ്കാരം കെട്ടിപ്പടുക്കാനും സ്കൂൾതലത്തിൽ പ്രശ്നപരിഹാരമനോഭാവം വളർത്തിയെടുക്കുന്നതിനുമുള്ള മുന്നോടിയായി ഈ വർഷം ‘സ്മാർട്ട് ഇന്ത്യ ഹാക്കത്തോൺ - ജൂനിയറി’നും തുടക്കം കുറിച്ചു.
-ND-
(
പ്രധാനമന്ത്രിയുടെ ഓഫീസ്
ഗുജറാത്തി കവി ദാദുദാൻ ഗാദ്വിയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രശസ്ത ഗുജറാത്തി കവി പത്മശ്രീ ദാദുദാൻ ഗാദ്വിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
നാടോടി സാഹിത്യരംഗത്ത് കവി ദാദ് ബാപ്പുവിന്റെ സംഭാവന എപ്പോഴും ഓർമ്മിക്കപ്പെടുമെന്ന് ട്വീറ്റിൽ ശ്രീ മോദി പറഞ്ഞു. “അദ്ദേഹത്തിന്റെ ആത്മാവിന് ദൈവം നിത്യശാന്തി നൽകട്ടെ” പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ് മരണങ്ങൾ എണ്ണം കുറച്ച് റിപ്പോർട്ട് ചെയ്യുന്നു എന്ന തരത്തിലുള്ള മാധ്യമ റിപ്പോർട്ടുകൾ തെറ്റിദ്ധാരണാജനകവും, അടിസ്ഥാനരഹിതവും, സത്യ വിരുദ്ധവുമാണ്
ന്യൂ ഡൽഹി, ജനുവരി 14, 2022
കോവിഡ്-19 ന്റെ ആദ്യ രണ്ട് തരംഗത്തിൽ മരണമടഞ്ഞവരുടെ എണ്ണം ഗണ്യമായ തോതിൽ കുറച്ചു രേഖപ്പെടുത്തുന്നു എന്ന തരത്തിൽ ചില മാധ്യമങ്ങൾ റിപ്പോർട്ട് ചെയ്തിരുന്നു. മരണമടഞ്ഞവരുടെ എണ്ണം ഏറെയാണെന്നും ഇത് മൂന്നു ദശലക്ഷം പിന്നിടാനാണ് സാധ്യതയെന്നും ഇവർ തങ്ങളുടെ റിപ്പോർട്ടുകളിൽ ഉന്നയിച്ചിരുന്നു.
എന്നാൽ ഇത്തരം മാധ്യമ റിപ്പോർട്ടുകൾ തെറ്റായതും അബദ്ധജടിലവുമാണെന്ന് വ്യക്തമായിട്ടുണ്ട്. ജനന-മരണ കണക്കുകൾ രേഖപ്പെടുത്തുന്നതിൽ സുശക്തമായ ഒരു സംവിധാനമാണ് ഇന്ത്യക്കുള്ളത്. ഗ്രാമ പഞ്ചായത്ത് മുതൽ ജില്ലാ-സംസ്ഥാന തലങ്ങൾ വരെ കൃത്യമായ ഇടവേളകളിൽ നടക്കുന്ന കണക്കെടുപ്പുകളെ അടിസ്ഥാനമാക്കിയാണ് അത് പ്രവർത്തിക്കുന്നത്. രജിസ്ട്രാർ ജനറൽ ഓഫ് ഇന്ത്യയുടെ മേൽനോട്ടത്തിന് കീഴിലാണ് ഈ മുഴുവൻ പ്രവർത്തനങ്ങളും നടക്കുന്നത്. മാത്രമല്ല ആഗോളതലത്തിൽ അംഗീകരിച്ചിട്ടുള്ള മാനദണ്ഡങ്ങളടിസ്ഥാനപ്പെടുത്തി, കോവിഡ് മരണങ്ങളെ തിരിച്ചറിയാൻ ഒരു സമഗ്രമായ നിർവചനമാണ് ഭാരത സർക്കാർ പിന്തുടരുന്നത്.
സംസ്ഥാനങ്ങൾ സ്വതന്ത്രമായി റിപ്പോർട്ട് ചെയ്യുന്ന മരണങ്ങൾ കേന്ദ്ര തലത്തിൽ ഒരുമിച്ചാക്കുകയാണ് ചെയ്യുന്നത്. മരണ കണക്കു സംബന്ധിച്ചു സംസ്ഥാനങ്ങൾ വിവിധ സമയങ്ങളിൽ സമർപ്പിക്കുന്ന കൂട്ടിച്ചേർക്കലുകൾ, ഭാരത സർക്കാരിന്റെ കോവിഡ് മരണം സംബന്ധിച്ച വിവരങ്ങളിൽ
കൃത്യമായും നിരന്തരമായും ഉൾപ്പെടുത്തുന്നുണ്ട്. കുറച്ചധികം സംസ്ഥാനങ്ങൾ കോവിഡ് മരണം സംബന്ധിച്ച് നേരത്തെ സമർപ്പിച്ച വിവരങ്ങളിൽ കൃത്യമായ ഇടവേളകളിൽ കൂട്ടിചേർക്കലുകൾ നടത്തിയിട്ടുണ്ട്. ഇത്തരത്തിൽ വിട്ടുപോയ മരണങ്ങൾ തികച്ചും സുതാര്യമായ രീതിയിലാണ് അവർ നല്കിയിട്ടുള്ളത്. അതുകൊണ്ടുതന്നെ മരണ കണക്കുകൾ കുറച്ച് റിപ്പോർട്ട് ചെയ്യുന്നു എന്ന തരത്തിലുള്ള വാദങ്ങൾ അടിസ്ഥാനമില്ലാത്തതും ന്യായീകരണം ഇല്ലാത്തതുമാണ്.
മാത്രമല്ല കോവിഡ് മഹാമാരിയിൽ മരണമടയുന്നവർക്ക് നഷ്ടപരിഹാരത്തിന് അർഹത ഉള്ളതിനാൽ കൊവിഡ് മരണങ്ങൾ റിപ്പോർട്ട്ചെയ്യുന്നതിൽ ഒരു പ്രോത്സാഹനമുണ്ട്. മഹാമാരി പോലെ തികച്ചും മോശമായ ഒരു സാഹചര്യത്തിൽ മറ്റുപല കാരണങ്ങൾ കൊണ്ടും യഥാർത്ഥത്തിൽ മരണമടഞ്ഞവരുടെ എണ്ണം, റിപ്പോർട്ട് ചെയ്യപ്പെടുന്ന മരണങ്ങളെക്കാൾ കൂടുതലാകാൻ സാധ്യതയുണ്ട്.
രാജ്യരക്ഷാ മന്ത്രാലയം
ഡിആർഡിഒയുടെ ഷോർട്ട് സ്പാൻ ബ്രിഡ്ജിംഗ് സിസ്റ്റം-10 m ഇന്ത്യൻ സേനയിൽ ഉൾപ്പെടുത്തി
ന്യൂഡൽഹി, ജൂലൈ 02, 2021
ഡിആർഡിഒ രൂപകൽപ്പന ചെയ്ത് വികസിപ്പിച്ചെടുത്ത 12 ഷോർട്ട് സ്പാൻ ബ്രിഡ്ജിംഗ് സിസ്റ്റം -10 m, ഡൽഹി കണ്ടോൺമെന്റിലെ കരിയപ്പ പരേഡ് ഗ്രൗണ്ടിൽ ഇന്ന്  നടന്ന ചടങ്ങിൽ, കരസേനാ മേധാവി ജനറൽ എം എം നരവനെ ഇന്ത്യൻ സൈന്യത്തിൽ ഉൾപ്പെടുത്തി.
9.5 മീറ്റർ വരെ നീളവും, 4 മീറ്റർ വീതിയും ഉള്ള റോഡ്വേ, വിടവുകൾ നികത്തുന്നതിന് നിർണായക പങ്ക് വഹിക്കും. എസ്എസ്ബിഎസ്-10 m, സൈനികരുടെ വേഗത്തിലുള്ള യാത്ര ഉറപ്പുവരുത്തുന്നതിനും, വിഭവങ്ങൾ സമാഹരിക്കുന്നതിനും സഹായിക്കും. ഡിആർഡിഓ-യുടെ എഞ്ചിനീയറിംഗ് ലബോറട്ടറിയായ പൂനയിലെ റിസർച്ച് ആൻഡ് ഡെവലപ്മെന്റ് എസ്റ്റാബ്ലിഷ്മെന്റ്, എൽ ആൻഡ് ടി ലിമിറ്റഡുമായി സഹകരിച്ച് രൂപകല്പനചെയ്ത് വികസിപ്പിച്ചതാണ് ഈ പാലം സംവിധാനം. നിർമ്മാണ ഏജൻസിയായ എൽ ആൻഡ് ടി ലിമിറ്റഡിൽ നിന്ന് 102 എസ്എസ്ബിഎസ്-10 m വാങ്ങുന്നതിന്റെ ഭാഗമായാണിത്.
അവസാന സ്പാനിന് 9.5 മീറ്ററിൽ താഴെയുള്ള വിടവുകൾ ആവശ്യമായ സർവത്ര ബ്രിഡ്ജിംഗ് സിസ്റ്റവുമായി  ചേർക്കുന്നതിന് ഈ ബ്രിഡ്ജിംഗ് സംവിധാനം അനുയോജ്യമാണ്.
സംവിധാനത്തിന്റെ വിജയകരമായ വികസനത്തിനും, സേനയുടെ ഭാഗമാക്കിയതിനും പ്രതിരോധ മന്ത്രി ശ്രീ രാജ്നാഥ് സിംഗ് ഡിആർഡിഒയെയും ഇന്ത്യൻ കരസേനയെയും വ്യവസായ രംഗത്തെയും അഭിനന്ദിച്ചു.
RRTN/SKY
(Visitor Counter : 203
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി: നവംബർ 8, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 108.47 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 11,451 പുതിയ കേസുകൾ
രോഗമുക്തി നിരക്ക് 98.24%; മാർച്ച് 2020 മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 13,204 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,37,63,104 ആയി
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.42%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 1,42,826 പേർ; 262 ദിവസത്തെ ഏറ്റവും കുറഞ്ഞ കണക്ക്
(പ്രതിദിന രോഗസ്ഥിരീകരണ നിരക്ക് 1.32 ശതമാനമാണ്. കഴിഞ്ഞ 35 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 45 ദിവസമായി 2% ത്തിൽ താഴെ
ആകെ നടത്തിയത് 61.60 കോടി പരിശോധനകൾ
രാസവസ്തു, രാസവളം മന്ത്രാലയം
റെംഡെസിവിർന്റെ കസ്റ്റംസ് തീരുവ ഒഴിവാക്കിയതായി ശ്രീ ഡി. വി. സദാനന്ദ ഗൗഡ
ന്യൂഡൽഹി, ഏപ്രിൽ 21, 2021
ഫാർമസ്യൂട്ടിക്കൽസ് വകുപ്പിന്റെ ശുപാർശയിന്മേൽ അടിയന്തിര ആവശ്യകത കണക്കിലെടുത്ത്, റെംഡെസിവിറിനും അതിന്റെ എപിഐ/കെഎസ്എമ്മിനുമുള്ള കസ്റ്റംസ് തീരുവ റവന്യൂ വകുപ്പ് ഒഴിവാക്കിയതായി കേന്ദ്ര രാസവസ്തു, രാസവളം മന്ത്രി ശ്രീ ഡി. വി. സദാനന്ദ് ഗൗഡ ട്വിറ്ററിലൂടെ അറിയിച്ചു. ഈ നടപടി റെംഡെസിവിർ കുത്തിവയ്പ്പിന്റെ ആഭ്യന്തര ലഭ്യത വർദ്ധിപ്പിക്കും എന്നും അദ്ദേഹം പറഞ്ഞു.
RRTN/SKY
മന്ത്രിസഭ
വിദേശകാര്യ മന്ത്രാലയത്തില് ദ്വിഭാഷികളുടെ കേഡറില് രണ്ട് തസ്തിക രൂപീകരിക്കും
വിദേശകാര്യ മന്ത്രാലയത്തില് ദ്വിഭാഷികളുടെ കേഡറില് ജോയിന്റ് സെക്രട്ടറി തലത്തിന് തുല്യമായ രണ്ട് തസ്തികകള് സൃഷ്ടിക്കാന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി.
ദ്വിഭാഷികളുടെ കേഡറിന്റെ വൈദഗ്ധ്യം വര്ദ്ധിപ്പിക്കാനും, ദ്വിഭാഷികളുടെ പരിശീലന ആവശ്യം നേരിടാനും ഈ തീരമാനം സഹായിക്കും. ആഗോള തലത്തില് കേന്ദ്ര ഗവണ്മെന്റ് നടത്തുന്ന ഉന്നതല ഉഭയകക്ഷി ബഹുതല ഇടപെടലുകള്ക്ക് വേണ്ടി വരുന്ന ദ്വിഭാഷികളുടെ വര്ദ്ധിച്ച ആവശ്യം നേരിടുന്നതിനും ഈ തീരുമാനം ഗണ്യമായ പങ്ക് വഹിക്കും.
ND MRD - 650
പ്രധാനമന്ത്രിയുടെ ഓഫീസ്
ഭാരത് ഗൗരവ് ടൂറിസ്റ്റ് ട്രെയിനുകളിലെ ഗംഗാ പുഷ്കരള യാത്ര ആത്മീയ വിനോദസഞ്ചാരത്തെ പ്രോത്സാഹിപ്പിക്കും: പ്രധാനമന്ത്രി
ഭാരത് ഗൗരവ് ടൂറിസ്റ്റ് ട്രെയിനിന്റെ "ഗംഗാ പുഷ്കരള യാത്ര", തെലങ്കാനയിലെ സെക്കന്തരാബാദ് റെയിൽവേ സ്റ്റേഷനിൽ നിന്ന് ഫ്ലാഗ് ഓഫ് ചെയ്തു, പുരി, കാശി, അയോധ്യ എന്നീ പുണ്യനഗരങ്ങളിലൂടെ സഞ്ചരിക്കുന്നത് രാജ്യത്തെ ആത്മീയ വിനോദസഞ്ചാരത്തെ വർദ്ധിപ്പിക്കുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
പ്രധാനമന്ത്രി ട്വീറ്റ് ചെയ്തു:
"കുറച്ച് ദിവസങ്ങൾക്ക് മുമ്പ് ആരംഭിച്ചു, ഇത് തീർച്ചയായും ആത്മീയ ടൂറിസത്തെ വർദ്ധിപ്പിക്കും."
Started a few days ago, this will surely boost spiritual tourism. https://t.co/NL2BlJBTSf
— Narendra Modi  May 1, 2023
പ്രധാനമന്ത്രിയുടെ ഓഫീസ്
സ്വാമി വിവേകാനന്ദന്റെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
സ്വാമി വിവേകാനന്ദന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു :
"മഹാനായ സ്വാമി വിവേകാനന്ദന്റെ ജയന്തി ദിനത്തിൽ ഞാൻ അദ്ദേഹത്തിന് ആദരാഞ്ജലികൾ അർപ്പിക്കുന്നു. രാഷ്ട്ര പുനരുദ്ധാരണത്തിനായി ഉഴിഞ്ഞു വച്ച ജീവിതമായിരുന്നു അദ്ദേഹത്തിന്റെത്. രാഷ്ട്ര പുനരുജ്ജീവനത്തിനായി പ്രവർത്തിക്കാൻ നിരവധി യുവജനങ്ങളെ അദ്ദേഹം പ്രേരിപ്പിച്ചു. നമ്മുടെ രാജ്യത്തിനായി അദ്ദേഹം കണ്ട സ്വപ്നങ്ങൾ സാക്ഷാത്കരിക്കാൻ നമുക്ക് ഒരുമിച്ച് പ്രവർത്തിക്കാം."
(